महराजगंज, केंद्रीय वित्त राज्य मंत्री पंकज चौधरी ने अयोध्या धाम में चल रहें राम लला के नूतन गर्भगृह में प्राण प्रतिष्ठा के रामोत्सव के संदर्भ गाये हुए दो भजन 'जब जब भगवा लहराता है' को सुप्रसिद्ध गायक अमित अंजन का गाया हुआ व "राम लला के रथवा आवता" नवोदित गायक छोटू जैसवाल का गाया हुआ है। दोनों भजनों का लोकार्पण किया। दोनों भजन गायक जिले के ही निवासी हैं। अमित अंजन ने बताया कि यह भजन पहले से ही रील पर काफी लोकप्रिय हो गया है।
अंबे भक्ति पर गाया ये गीत नई पीढ़ी को खूब भा रहा है। अमित कहते है 22 जनवरी को अयोध्या में रामलला विराजमान हो जाएंगे। ऐसे में पूरा देश राममय हो गया है, छोटू जैसवाल एक नवोदित कलाकार है जिनका भजन राम लला के रथवा आवता बहुत कर्णप्रिय है। गुरु म्यूजिक से रिलीज़ ये भजन भी लोकप्रिय हो रहा है । केंद्रीय वित्त राज मंत्री पंकज चौधरी जी ने कहा कि हमारी भाजपा सरकार सांस्कृतिक उत्थान के लिए सदैव कार्य कर रही है।
ऐसे में कला व साहित्य से जुड़े हर व्यक्ति को उचित सम्मान व उनकी प्रस्तुति के लिए उचित मंच प्रदान किया जा रहा है, कलाकारों का हित भी हमारी ही सरकार में निहित है, पद्म पुरस्कारों व देश मे अन्य पुरस्कार की घोषणाओं से यह सहज समझा जा सकता है कि अब हमारी मोदी जी की सरकार पात्र व योग्य लोगो का ही चयन करती है। सबका साथ सबका विकास व सबका विश्वास के मंत्र से भाजपा सरकार विकास की इबारत लिख रही है। महराजगंज में प्रतिभाओं की कमी नही है जरूरत थी बस उनको एक बेहतर मंच देने की, महराजगंज महोत्सव में ढेरों कलाकार उभरे है, अमित अंजन को भी अयोध्या का निमंत्रण मिला है भजन प्रस्तुति करने का जो हर्ष की बात है, उक्त लोकार्पण में प्रभारी मंत्री दयाशंकर मिश्र दयालु , भाजपा जिलाध्यक्ष संजय पाण्डेय व वरिष्ठ भाजपा नेता राजीव द्विवेदी, व भारतीय जनता युवा मोर्चा के गोविंद जैसवाल व पूर्व जिलाध्यक्ष युवा मोर्चा दिनेश जैसवाल भी उपस्थित रहें।